Na temelju članka. 58. Statuta Osnovne škole Krapinske Toplice, Školski odbor na sjednici održanoj dana 25.10.2021. godine donosi

**PRAVILNIK O KORIŠTENJU ŠKOLSKOG PROSTORA**

**Članak 1.**

Školska sportska dvorana i ostali prostor škole (učionice, hol, kabinet, blagovaonica) služi prvenstveno za održavanje nastave za učenike Osnovne škole Krapinske Toplice.

Osnovna škola Krapinske Toplice, za održavanje aktivnosti iz stavka 1. ovog članka, dvoranu i ostali prostor koristi u pravilu u radnim danima do 18,30 sati.

**Članak 2.**

U izvannastavno vrijeme dvorana i ostali prostor može se dati u najam fizičkim, pravnim osobama ili udrugama (u daljnjem tekstu: Najmoprimci).

Najmoprimci su obvezni plaćati naknadu za najam prostora:

* Dvorana u iznosu od 50,00 kuna po sunčanom satu korištenja za fizičke i pravne osobe
* Dvorana u iznosu od 50,00 kuna po sunčanom satu korištenja za udruge
* Hol škole u iznosu od 50,00 kuna po sunčanom satu korištenja za fizičke i pravne osobe
* Hol škole u iznosu od 50,00 kuna po sunčanom satu korištenja za udruge
* Učionice u iznosu od 50,00 kuna po sunčanom satu korištenja za fizičke i pravne osobe
* Učionice u iznosu od 50,00 kuna po sunčanom satu korištenja za udruge

**Članak 3.**

Najmoprimci dvorane i ostalog prostora obvezni su potpisati Ugovor o najmu.

Ugovor o najmu dvorane i ostalog prostora sklapa se na razdoblje koje nije kraće od 30 dana, a najduže može trajati do kraja nastavne godine.

Škola ni na koji način ne snosi odgovornost za ozljede nastale pri neovlaštenom, nedozvoljenim, nepravilnim ili nestručnim korištenjem sprava i opreme koja je sastavni dio dvorane i ostalog prostor te ozljede nastale vlastitom krivnjom.

Najmoprimac dvorane i ostalog prostora ne smije svoje ugovorene termine ustupati drugim korisnicima, davati u podnajam i sl. niti koristiti dvoranu i ostali prostor u druge svrhe koje nisu prethodno ugovorene.

Najmoprimac dvorane koji ju koriste izvan radnog vremena škole preuzet će ključeve od dvorane i ulaza u školu.

Za preuzete ključeve Najmoprimac će potpisati potvrdu o preuzimanju.

**Članak 4.**

Nastala oštećenja priliko korištenja dvorane i ostalo9g prostora koje Najmoprimac uzrokuje, Najmoprimac je dužan ispraviti, odnosno nadoknaditi nastalu štetu u roku od 8 dana od dana nastanka oštećenje ili 10 dana od ispostavljene fakture od strane škole ako je škola za otklon oštećenja angažirala vanjsku tvrtku.

**Članak 5.**

Najmoprimac dvorane i ostalog prostora dužan je korištenje plaćati mjesečno i to najkasnije do petnaestog dana u mjesecu za protekli mjesec, prema ispostavljenim računima.

**Članak 6.**

U slučaju kašnjenja s plaćanjem, Škola ima pravo uskratiti daljnje korištenje dvorane i ostalog prostora.

**Članak 7.**

Raspored najma dvorane i ostalog prostora dogovara se s ravnateljem škole.

**Članak 8.**

Škola je Najmoprimcu dužna omogućiti korištenje dvorane i ostalog prostora u ugovorenom terminu.

Obveza je škole i svih korisnika održavati predmetni prostor čistim i urednim.

**Članak 9.**

Računovođa škole najmanje dva puta godišnje podnosi izvješće Školskom odboru o financijskom poslovanju i prihodima ostvarenim od davanja prostora na korištenje.

**Članak 10.**

Ovaj Pravilnik stupa na snagu osmog (8) dana od dana objave na oglasnoj ploči škole.

KLASA:003-05/21-01/001

URBROJ: 2197-03-380-23-21-01

Krapinske Toplice, 25.10.2021.

Predsjednica Školskog odbora:

Lidija Fink, dipl.uč.RN

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

Ovaj Pravilnik objavljen je na oglasnoj ploči Škole 25. listopada 2021. godine, a stupio je na snagu

dana 1. studeni 2021. godine.

Ravnatelj Škole:

Samson Štibohar, dipl.teolog

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_